open-index/open-wikipedia-markdown huggingface dataset:
Dhafer Youssef

**Dhafer Youssef** (; s. 19. marraskuuta 1967 Téboulba) on tunisialainen laulaja-lauluntekijä ja udinsoittaja.

Youssef aloitti laulamisen viisivuotiaana. Hänen suvussaan oli ollut pitkä muezzinien linja, ja hänen isoisänsä opettikin hänelle varhaisesta iästä saakka Koraanin resitointia. Youssef eteni laulamiseen sekä udinsoittoon ja pääsi Radio Monastirin lauluryhmän jäseneksi. Lähdettyään Tunisiin hän suoritti konservatorio-opintoja, joita jatkoi sitten Itävallassa. Itävallassa hän aloitti soittamisen Wolfgang Puschingin kanssa, ja ensimmäisen yhtyeensä (Zeryab) hän perusti lyömäsoittaja Gerhard Reiterin kanssa.

Youssef on levyillään muun muassa soittanut jazz- ja groovetyylistä musiikkia, yhdistänyt udin elektroniseen musiikkiin ja soittanut jousikvartetin kanssa. Youssef on ammentanut vaikutteita myös suufiperinteistä. Albumilla *Abu Nawas Rhapsody* (2010) hän haki inspiraationsa persialaisrunoilija Abu Nuwasin kirjoituksista. Häntä innoittaneita runoilijoita ja filosofeja ovat olleet myös Jalal ad-Din Muhammad Balkhi-Rumi ja Al-Hallaj.

Youssef on saanut useita BBC Radio 3:n maailmanmusiikkipalkintoehdokkuuksia. Hänen yhteistyökumppaneidensa joukossa ovat olleet Renaud Garcia-Fons, Nguyen Lê, Markus Stockhausen, Wolfgang Muthspiel, Deepak Ram, Eivind Aarset, Marilyn Mazur, Audun Erlien, Rune Arnesen, Bugge Wesseltoft, Nils Petter Molvær, Tigran Hamasyan, Mark Guiliana, Chris Jennings ja Huong Thanh.

## Lähteet

## Aiheesta muualla
* Viralliset sivut
Erkki Kuronen

**Erkki Olavi Kuronen** (s. 16. maaliskuuta 1970 Kuhmo) on Nordic Talc Oy:n toimitusjohtaja. Kuronen aloitti tehtävässään syyskuussa 2022.

Kuronen on myös toiminut  Sotkamo Silver Oy:n toimitusjohtajana ja Sotkamo Silver AB:n konsernijohtajana. Hän oli tehtävässään toukokuusta 2019 syyskuuhun 2022. Ennen toimitusjohtajana oloaan Kuronen toimi kaivospäälikkönä (COO) vuosina 2016–2019. Ennen Silverille menoaan Kuronen on toiminut Mondo Mineralsin group geology and mining managerina sekä muissa tehtävissä vuodesta 1996 alkaen. Kuronen on koulutukseltaan geologi ja opiskellut Oulun yliopistossa.

Kuronen asuu nykyään Sotkamossa.

## Lähteet

## Aiheesta muualla
* Yhtiön johto  Sotkamo Silver
Vercingetorixin tytär

**Vercingetorixin tytär** () on 38. *[[Asterix seikkailee]]* -albumi, joka julkaistiin vuonna 2019. Se julkaistiin suomeksi samana vuonna Mirka Ulannon suomentamana. Albumin on käsikirjoittanut Jean-Yves Ferri ja piirtänyt Didier Conrad.

## Juoni
Asterixin kylässä pidetään tärkeä kokous päällikkö Aladobixin majassa. Arvernien päälliköt Monolitix ja Hypocalorix tuovat mukanaan Vercingetorixin teini-ikäisen tyttären Adrenalinen tarjotakseen hänelle turvapaikkaa kylästä, koska roomalaiset jahtaavat Adrenalinea päästäkseen uudelleenkouluttamaan hänet roomalaiseksi. Adrenalinella on kaulassaan isälleen Vercingetorixille kuulunut kaulakoru, josta on muodostunut gallialaisen ylpeyden symboli.

Yön aikana biturigi Sofapatatix, joka oli pettänyt Vercingetorixin ja on nyt salaa jäljittänyt Adrenalinea luovuttaakseen hänet roomalaisille, tulee Cideriumin leiriin varoittaakseen roomalaisia. Aamulla Adrenaline tutustuu gallialaisten kylään ja ystävystyy kylän muiden lasten kanssa. Adrenalinen vieraillessa kivilouhoksella Sofapatatix huomaa hänet. Samalla kylää lähestyy merirosvolaiva.

Seuraavana yönä Adrenaline karkaa kylästä metsään, missä Sofapatatix saa hänet kiinni. Adrenaline tapaa merirosvot, jotka ovat hakemassa lisää juomavettä laivalleen ja seuraa heitä laivaan päästäkseen gallialaisia ja roomalaisia karkuun. Sofapatatix huomaa tämän ja antaa merkin merellä olevalle roomalaiselle sotalaivalle.

Arvernit ovat palaamassa kylään kapteeni Letitbixin laivalla hakemaan Adrenalinen takaisin, samalla kun sekä gallialaiset että roomalaiset etsivät häntä meriltä. Sekä gallialaiset että roomalaiset saavuttavat merirosvojen laivan saadakseen Adrenalinen itselleen. Laivalla syntyy tappelu, jonka aikana Sofapatatix sieppaa Adrenalinen. Asterix ja Obelix vapauttavat Adrenalinen ja Sofapatatix pakenee uimalla.

Palattuaan kylään Adrenaline ilmoittaa olevansa kyllästynyt gallialaisiin ja päättää lähteä omille teilleen. Rannassa hän tapaa kapteeni Letitbixin ja ystävystyy hänen kanssaan. Arvernit huomaavat etteivät enää saa Adrenalinea takaisin mutta eivät kanna siitä huolta, sillä arvernisoturi Dyslexix on löytänyt Vercingetorixin seremoniakypärän, jolloin hänestä tulee uusi ylpeyden symboli. Sillä välin Roomassa Julius Caesar kuulee joukkojensa epäonnistuneen tehtävässään.

Lopuksi Adrenaline ja Letitbix purjehtivat laivallaan saarelta toiselle mukanaan lauma lapsia, ja gallialaisten kylässä järjestetään perinteinen juhla-ateria.

## Yksityiskohtia
* Kuten aiemmassa albumissa *[[Asterix ja kadonnut kilpi]]*, gallialaiset välttelevät Vercingetorixin nimen lausumista ääneen, koska häpeävät hänen kärsimäänsä tappiota Alesian taistelussa.
* Kapteeni Letitbix siteeraa John Lennonin kappaletta *[[Imagine (John Lennonin kappale)|Imagine]]*.
* Yksi merirosvoista on karikatyyri ranskalais-armenialaisesta laulajasta Charles Aznavourista, joka kuoli vuosi ennen albumin ilmestymistä.
* Tässä albumissa perinteisellä juhla-aterialla kylän lapset sitovat bardi Trubadurixin leikillisesti.

## Lähteet
Pasym

**Pasym** (saks. *Passenheim*) on pieni kaupunki Warmia-Masurian voivodikunnassa Puolassa. Vuonna 2011 kaupungin väkiluku oli 5&nbsp;391.

Pasymin pinta-ala on 15,18 km2. Kaupunki käyttää postinumeroa 12-130.

## Lähteet

## Aiheesta muualla
Stjepan Gradić

**Stjepan Gradić** (1613–1683) oli filosofi, tiedemies, fyysikko ja matemaatikko. Hänen filosofiset koulukuntansa olivat aristotelismi ja skolastiikka. Gradić toimi vuonna 1682 Vatikaanin kirjaston johtajana.

## Lähteet

## Aiheesta muualla
Sergei Abramov

**Sergei Mihailovitš Abramov** (, s. 1957) on venäläinen matemaatikko ja professori. Hän on toiminut Venäjän tiedeakatemian professorina vuodesta 2006 lähtien.

## Lähteet

## Aiheesta muualla
Saccharomycetales

**Saccharomycetales** on kotelosienten (Ascomycota) alakaaren **Saccharomycotina** sen ainoan luokan **Saccharomycetes** ainoa lahko. Siihen kuuluu noin 1 000 lajia, joista suurin osa on saprotrofeja ja hiivoja, jotka lisääntyvät silmikoimalla. Siihen kuitenkin kuuluu myös rihmastollisia lajeja, kuten suvussa *[[Dipodascus]]*. Taudinaiheuttajat muodostavat lahkosta pienen osan, ja niihin kuuluvat esimerkiksi *[[Candida]]*-suvun lajit, jotka aiheuttavat hiivatulehdusta. Useat lajit ovat kuitenkin ihmiselle avuksi esimerkiksi teollisissa ja bioteknisissä prosesseissa.

## Lähteet

## Aiheesta muualla
*Laji.fi: Saccharomycetales
*Suomalainen sanasto- ja ontologiapalvelu (Finto): Saccharomycetales
*ITIS: Saccharomycetales 
*National Center for Biotechnology Information (NCBI): Saccharomycetales, Taxonomy
Taphrinomycotina

**Taphrinomycotina** on kotelosienten (Ascomycota) kaareen kuuluva sienten alakaari, johon kuuluu viisi luokkaa.

Taphrinomycotina on kotelosienten ryhmistä alkeellisin. Joillakin sen edustajilla esiintyy silti itiöemiä, vaikka niiden itiöemistä puuttuvatkin esimerkiksi itiökoteloiden välissä olevat steriilit rihmat.

## Lähteet
Blaženka Divjak

**Blaženka Divjak** (s. 1967) on kroatialainen matemaatikko joka oli Kroatian hallituksen tiede- ja koulutusministerinä 2017–2020. Divjak on työskennellyt Zagrebin yliopistossa luonnontieteiden professorina.

## Lähteet

## Aiheesta muualla
Ina Kersten

**Ina Kersten** (s. 1946) on saksalainen matemaatikko joka tutkii abstraktia algebraa. Hän toimi vuosina 1995–1997 Saksan matemaattisen seuran johtajana. Hän on Göttingenin Georg-August-yliopiston professori emerita.

## Lähteet

## Aiheesta muualla
* Ina Kerstenin kotisivu yliopiston sivustolla
Kristina Reiss

**Kristina Reiss** (s. 1952) on saksalainen matemaatikko ja opettaja. Hän työskentelee matematiikan opettajana ja kasvatustieteen professorina Münchenin teknillisessä yliopistossa. Reiss työskenteli vuonna 2011 Acatechissa.

## Lähteet
Ngara

**Ngara** on pieni kaupunki Kageran alueella Tansaniassa. Kaupungin korkeus on 1806 metriä merenpinnasta.

Ngaran väkiluku oli 20 968 vuonna 2012, joista 53,2 prosenttia oli naispuolisia ja 46,8 prosenttia miespuolisia. Kaupunki käyttää aikavyöhykettä UTC+3.

## Lähteet
Hopea exalata

**Hopea exalata** on siipipuukasvien (Dipterocarpaceae) heimoon kuuluva puulaji, joka on IUCN:in uhanalaisuusluokituksen mukaan vaarantunut. Se kasvaa endeemisenä Hainanin saarella eteläisessä Kiinassa ja nauttii toisen luokan kansallista suojelua. Jotkut tutkijat pitävät *Hopea exalataa* synonyyminä myös Vietnamista tunnetulle lajille *Hopea reticulata*.

## Lähteet
Taizijoki

**Taizijoki** () on joki Liaoningin maakunnassa Koillis-Kiinassa. Historiallisesti se on myös tunnettu nimellä Yanshui () tai Liangshui ().

Nimi Taizi merkitsee kirjaimellisesti "kruunuprinssiä".

Taizijoki on 413 kilometriä pitkä ja sen valuma-alue on 13 883 neliökilometriä. Virtaus on 106 kuutiometriä sekunnissa ja pudotus 463 metriä.

## Lähteet
Shizhenia pinguicula

***Shizhenia pinguicula*** on kämmekkäkasvien (Orchideaceae) heimoon kuuluvan *Shizhenia*-suvun ainoa laji. Se kasvaa luonnonvaraisena Kaakkois-Kiinassa Zhejiangin maakunnan koillisosissa.

## Ulkonäkö ja koko
*Shizhenia pinguicula* kasvaa munanmuotoisesta mukulasta. Sillä on yksi varsilehti, joka sijaitsee lähellä varren tyveä. Kukinto koostuu yhdestä suurehkosta, ruusunpunaisesta–violetista kukasta, jossa on kolmilohkoinen huuli. Ylemmät terälehdet ja sivuterälehdet ovat ryhmittyneet hupuiksi. Kartiomaisen kukan alaosa on huulta pidempi. Lyhyen rostellumin alla on kaksi luottia.

## Lähteet
Ivan Vidav

**Ivan Vidav** (1918–2015) oli slovenialainen matemaatikko joka tutki pääasiassa differentiaaliyhtälöitä, funktionaalianalyyseja ja algebraa. Hän työskenteli Slovenian tiede- ja taideakatemiassa ja sai töistään palkinnon Prešeren Awards.

## Lähteet

## Aiheesta muualla
Maurice Donnay

**Maurice Donnay** (1859−1945) oli ranskalainen näytelmäkirjailija. Hän aloitti uransa runoilijana, pikkunäytelmien kirjoittajana ja lausujana pariisilaisessa Chat-Noir-nimisessä taiteilijakapakassa eli kabareessa. Hänen alkutuotantoaan leimaa aistillinen rivous ja pariisilaisten keveiden sukupuolisuhteiden kuvaaminen, joihin liittyy leikillinen sukkeluus ja joustava "esprit". Myöhemmin Donnay on kirjoittanut vakavasuuntaisiakin näytelmiä, mutta tuon tuostakin pilkistää sentään entinen Chat-Noir-suunta esiin.

Donnay oli vuodesta 1907 Ranskan akatemian jäsen. Donnayn teoksia ovat muun muassa farssi *Eux*, pikkunäytelmä *Phryné*, revyy *Ailleurs* ja monologi *Savoir attendre* (kaikki vuodelta 1891); näytelmät *Lysistrata* (1892), *Folle Entreprise* (1894), *Pension de Famille* (1894), Donnayn kenties paras näytelmä *Amants* (1895), *La Douloureuse* (1897), *L’Affranchie* (1898), *Georgette Lemeunier* (1898), *Le Torrent* (1899), *Éducation de Prince* (1900), yhdessä Lucien Descaves’n kanssa kirjoitettu etevä, yhteiskunnallista kysymystä käsittelevä näytelmä *La Clairière* (1900), *La Bascule* (1901), *L’Autre Danger* (1902), *Le Retour de Jérusalem* (1903), *Oiseaux de Passage* (1904), *L’Escalade* (1904), *Paraître*(1906).

## Lähteet

## Aiheesta muualla
Wronki

**Wronki** () on kaupunki Ison-Puolan voivodikunnassa Puolassa. Kaupunki sijaitsee Puolan kolmanneksi pisimmän joen, Wartan, vieressä. Wronkin väkiluku oli vuoden 2019 arvion mukaan 11&nbsp;119. Kaupungin pinta-ala on 5,81 neliökilometriä.

## Lähteet

## Aiheesta muualla
* Kaupungin kotisivut
Taivallahden tenniskeskus

**Taivallahden tenniskeskus** on tenniskeskus Helsingin Etu-Töölössä. Siellä on kuusi tenniskenttää sisällä ja yksi ulkona.

Tenniskeskus perustettiin vuonna 1948, kun Helsingin Verkkopalloseura eli nykyinen HVS-Tennis rakennutti Taivallahteen ensin neljä ja myöhemmin vielä kolme tenniskenttää. Alun perin kaikki kentät olivat ulkona, mutta vuonna 2001 rakennettiin nykyinen halli, ja kentistä kuusi siirtyi sisätiloihin.

## Aiheesta muualla

*
Taping

**Taping**, **Ta Hkaw Hka** tai **Dayingjoki** () on joki Yunnanin maakunnassa Kiinassa ja pohjois-Myanmarissa. Se on Myanmarin tärkeimmän joen Iravadin sivujoki.

Tapingin pituus on 204,5 kilometriä, Kiinan puoleinen valuma-alue on 5860 nelikilometriä ja valuma 7,9 miljardia kuutiometriä .

## Lähteet
Sisian

**Sisian** (arm. Սիսիան) on kaupunki Sjunik'in maakunnassa Armeniassa. Kaupunki sijaitsee 217 kilometrin päässä Armenian pääkaupungista Jerevanista.

Sisianin väkiluku oli noin 15 000 vuonna 2011. Kaupungin pinta-ala on 9 km2. Koko Sisianin kunnan alueella on  noin 30 000 asukasta. Aikavyöhyke on UTC+4.

Kaupunki sijaitsee Vorotan-joen rannalla.  Sitä ympäröivät Zangezur-vuoret lännestä ja Bargushat-vuoret etelästä. 

## Lähteet

## Aiheesta muualla
Lipnon piirikunta

**Lipnon piirikunta** () on piirikunta Kujavia-Pommerin voivodikunnassa Puolassa. Piirikunnan hallintokeskus ja suurin kaupunki on Lipno.

Lipnon piirikunnan pinta-ala on 1&nbsp;016 neliökilometriä ja vuoden 2019 arvion mukaan siellä asui 65&nbsp;750 asukasta.

## Lähteet

## Aiheesta muualla
Luanjoki

**Luanjoki** () on joki Kiinassa. Se virtaa pohjoiseen Hebein maakunnasta Sisä-Mongolian autonomiseen alueeseen ja virtaa sitten kaakkoon takaisin Hebeihin. Joki laskee Bohainmerelle. Pääuoman yläjouksu tunnetaan nimellä Shandianjoki. Yhteensä Luanjoki on 877 kilometriä pitkä. Se vastanottaa monia sivujokia.

## Lähteet
Rypin

**Rypin** () on kaupunki Kujavia-Pommerin voivodikunnassa Puolassa. Se sijaitsee noin 50 kilometrin päässä voivodikunnan toisesta hallinnollisesta keskuksesta, Toruńin kaupungista.

Kaupungin pinta-ala on 11 neliökilometriä, ja sen väkiluku oli vuoden 2019 väestönlaskennan mukaan 16&nbsp;130.

## Lähteet

## Aiheesta muualla
Dottore

**Dottore** ( ’tohtori’) on italialaisen commedia dell’arte -näytelmän perushahmo. Dottore edustaa oppinutta pedanttia. Hänellä on mustanenäinen, punaposkinen ja silmälaseja kantava naamari, ja hän puhuu tavallisesti Bolognan murretta.

Hahmona Dottore on pedantin oppineisuuden irvikuva. Dottoren ammatti on usein epäselvä. Toisinaan hän on oikeustieteilijä, jolla oli valmiina kasa kömpelöitä ja epäpäteviä lainopillisia neuvoja. Toisinaan hän taas on lääkäri, jolla on valtava ruisku ja lista järjettömiä parannuskeinoja kaikkiin vaivoihin. Hän saattaa myös olla yliopiston luennoitsija tai kielten opettaja. Hänen asuunsa kuuluu lyhyt musta viitta, tohtorin päähine (pehmeä, pyöreä samettilakki, jollaisia maallisten tiedekuntien tohtorit aikoinaan käyttivät) sekä valkoinen kaulaliina.

Dottoren osuus näytelmissä koostuu päämäärättömästä vaeltelusta ja jatkuvasta höpöttämisestä. Hänen pitkäveteiset tutkielmansa, tieteelliset sanaleikkinsä ja väärin ymmärretyt sanahirviöt ovat pelkkää sekavaa jargonia, johon sekoittuu paikallista murretta.

## Lähteet

## Aiheesta muualla
Suifenjoki

**Suifenjoki** () eli **Razdolnaja** () on joki Kiinassa ja Venäjällä.

Suifenjoen pituus on 242 kilometriä, josta 191 kilometriä on Venäjällä ja valuma-alueen pinta-ala on 16 830 neliökilometriä.

Nimi *Suifen* tulee mantšun kielen sanasta ᠰᡠᡳ᠌ᡶ᠋ᡠᠨ, joka merkitsee naskalia ja viittaa *[[Oncomelania]]*-kotilon kuoren muotoon. Venäjänkielinen nimi *Razdolnaja* tarkoittaa ”laajasti virtaavaa”.

## Lähteet
Harmaahunajaopas

**Harmaahunajaopas** (*Indicator minor*) on hunajaoppaisiin kuuluva lintulaji. Lajia tavataan laajalta alueelta Afrikasta.

## Koko ja ulkonäkö
Kooltaan harmaahunajaopas voi kasvaa 14&ndash;16 cm pitkäksi. Sukupuolet muistuttavat toisiaan ulkonäöltään. Yleisväritykseltään harmaahunajaopas on harmahtava. Lajin pää, rinta ja vatsa ovat ruskehtavan harmaat. Rinta ja vatsa ovat päätä vaaleammat. Linnun siivet ja selkä ovat oliivinvihreät. Harmaahunajaoppaan nokka on lyhyehkö, tukeva ja väriltään musta.

## Levinneisyys ja elinympäristö
Harmaahunajaoppaan levinneisyysalue ulottuu Saharan eteläpuoleisessa Afrikassa Senegalista Etiopiaan ja etelään aina Etelä-Afrikkaan asti. Se puuttuu paikoitellen Afrikan länsiosista. Harmaahunajaoppaan elinympäristöä ovat kuivat metsät, metsien reunamaat, pensaikot ja savannit. Lajin ravintoa ovat mehiläispesien vaha ja mehiläiset. Harmaahunajaopas on pesäloinen, ja munii erityisesti tikkastenten pesiin.

## Lähteet
Rawan piirikunta

**Rawan piirikunta** () on piirikunta Łódźin voivodikunnassa keskisessä Puolassa. Piirikunnan hallintokeskus ja suurin kaupunki on Rawa Mazowiecka.

Buskon piirikunnan pinta-ala on 646 neliökilometriä ja väkiluku oli vuoden 2019 arvion mukaan 48&nbsp;592.

## Lähteet

## Aiheesta muualla
Edward Dowden

**Edward Dowden** (1843 – 4. huhtikuuta 1913) oli englantilainen runoilija ja kirjallisuushistorioitsija.

Dowdenista tuli 24-vuotiaana Englannin kirjallisuuden professori Dublinin Trinity Collegeen. Nuoruudessaan hän kirjoitti kokoelman tunteellisia runoja *Poems* (1877). Hänen kirjallishistoriallisista teoksistaan ovat mainittavia muun muassa *Shakespeare, his mind and art* (1875), *Southey* (1879), *Life of Percy Bysshe Shelley* (1886), *The French revolution and English literature* (1897), *The correspondence of Southey and Caroline Bouwles* (1881).

## Lähteet

## Aiheesta muualla
Buskon piirikunta

**Buskon piirikunta** () on piirikunta Świętokrzyskien voivodikunnassa Puolassa. Piirikunnan hallintokeskus ja ainoa kaupunki on Busko-Zdrój.

Buskon piirikunnan pinta-ala on 968 neliökilometriä ja väkiluku oli vuoden 2019 arvion mukaan 71&nbsp;596.

Piirikuntaan kuuluu kahdeksan kuntaa, jotka ovat Busko-Zdrój, Gnojno, Nowy Korczyn, Pacanów, Solec-Zdrój, Stopnica, Tuczępy ja Wiślica.

## Lähteet

## Aiheesta muualla
Vittorio Gregotti

**Vittorio Gregotti** (10. elokuuta 1927 Novara, Italia –  15. maaliskuuta 2020 Milano, Italia) oli italialainen arkkitehti, joka oli suunnittelemassa useita merkittäviä urheilu- ja kulttuurirakennuksia, muun muassa Barcelonan olympiastadionin, Belémin kulttuurikeskuksen Lissabonissa ja Arcimboldin teatterin ja useita yliopistokampuksia, muun muassa Calabrian yliopiston.

## Elämäkerta
Gregotti syntyi Novarassa Italian Piemontessa ja kävi Milanon polyteknisen yliopiston. Hän työskenteli arkkitehtuurilehti Casabellan avustajana ja oli sen päätoimittaja vuosina 1955–1963. Gregotti perusti vuonna 1974 oman toimiston, *Gregotti Associati Internationalin*, mutta luennoi silti edelleen arkkitehtuuriteoriasta ja kuratoi useita näyttelyitä. Gregottin toimisto suunnitteli muun muassa Shanghain Pujiangin, joka on uusi italialaista teemaa edustava kaupunki.

Gregotti kuoli covid-19 -tautiin Milanossa 15. maaliskuuta 2020.

## Lähteet
Aksu (joki)

**Aksu** (, ) on joki Xinjiangin autonomisella alueella Kiinassa ja Yssyk-Kölin alueella Kirgisiassa. Aksu on 224 kilometriä pitkä, ja se on yksi Tarimin suurimmista sivujoista.

## Lähteet
Jaleq

**Jaleq** () on kaupunki Sīstān ja Balūchestānin provinssissa Iranissa. Jaleq sijaitsee lähellä Iranin ja Pakistanin rajaa. Vuonna 2016 sen väkiluku oli 18&nbsp;098. Jaleq on Iranin itäisin kaupunki.

## Lähteet
Dalingjoki

**Dalingjoki** () on joki Kiinan koillisosassa, tarkemmin Liaoningin ja Hebein maakunnissa sekä Sisä-Mongolian autonomisella alueella.

Dalingjoen pituus on 447 kilometriä, valuma-alue 23 300 neliökilometriä ja keskimääräinen virtaus 1 791 miljardia kuutiometriä.

## Lähteet
Roś

**Roś** (puol. *Jezioro Roś*) on järvi Masurian alueella Warmia-Masurian voivodikunnassa Puolassa. Järven pinta-ala on 18,9 neliökilometriä ja syvyys 31,8 metriä. Roś-järvi sijaitsee lähellä kaupunkia Pisz.

## Aiheesta muualla
Sarab

**Sarab** ( on kaupunki Āzārbāyjān-e Sharqīn provinssissa Iranissa. Kaupungin väkiluku oli 45&nbsp;031 vuonna 2016.

Sarab tunnetaan matoistaan. Kaupungissa valmistetaan vaaleita Heriz-mattoja, joita myydään ulkomaille.

## Lähteet

## Aiheesta muualla
Nisko

**Nisko** on kaupunki Niskon piirikunnassa Ala-Karpatian voivodikunnassa Puolassa lähellä San-jokea.

Kaupunginjohtaja on Waldemar ŚlusarczykKaupungin väkiluku oli vuoden 2019 arvion mukaan 15&nbsp;331 ja pinta-ala 61 neliökilometriä.  Aikavyöhyke UTC+1.

## Lähteet

## Aiheesta muualla
Ebi

**Ebi** tai **Aibijärvi** () on järvi Xinjiangin autonomisella alueella Kiinassa lähellä Kazakstanin rajaa.

Ebi-järven pinta-ala on 650 neliökilometriä ja sen muoto on elliptinen.

## Lähteet
Ailik

**Ailik** () on järvi Xinjiangin autonomisella alueella Kiinassa.

Ailikin pinta-ala on 70 neliökilometriä ja tilavuus 250 miljoonaa kuutiometriä vettä.

## Lähteet
Minjoki (Fujian)

**Minjoki** () on joki Fujianin maakunnassa Kiinassa. Se saa alkunsa vuoristosta Fujianin ja Jiangxin maakuntien rajalta ja laskee Itä-Kiinan mereen Fuzhoun kaupungin lähellä.

Minjoen pituudeksi ilmoitetaan lähteestä riippuen 541–562 kilometriä. Joen valuma-alue on 60&nbsp;992 neliökilometriä. Minjoki on Fujianin maakunnin pisin joki, ja sen valuma-alue kattaa noin puolet maakunnan pinta-alasta. Tärkeimmät sivujoet ovat Jianxi, Futun ja Shaxi.

## Lähteet
Ovan

**Ovan** (persiaksi اوان) on pieni järvi Alamut-linnoitusten alueella Elbursvuorilla, Qazvinin kaupungissa Iranissa. Järven pinta-ala on 70 000 m2 ja korkein syvyys 7,5 metriä.

Ovan-järvi on suosittu matkailukohde.

## Aiheesta muualla
Haukkala

**Haukkala** voi tarkoittaa seuraavia:

## Paikkoja
* Haukkala, alue Jyväskylässä Tuomiojärven länsipuolella
* Haukkala, kylä Salossa Uskelanjoen varrella
* Haukkalan sairaala, Jyväskylässä 1962–2011 toiminut lastenpsykiatrinen sairaala

## Henkilöitä

* Ari Haukkala (1965–2021), suomalainen sosiaalipsykologi
* Erno Haukkala, suomalainen pasunisti
* Hiski Haukkala (s. 1973), suomalainen politiikan tutkija, professori ja tasavallan presidentin kansliapäällikkö
* Juha Haukkala (s. 1978), suomalainen freestylehiihtäjä
* Leo Haukkala (1957–2011), suomalainen pesäpalloilija
* Manu Haukkala (s. 1997), suomalainen pesäpalloilija
* Mikko Haukkala (s. 1985), suomalainen pesäpalloilija

### Kuvitteellisia henkilöitä
* Janne Haukkala, televisiosarjassa Salatut elämät
* Pietari Haukkala, televisiosarjassa Salatut elämät.
Annopol

**Annopol** on kaupunki Annopolin kunnassa Kraśnikin piirikunnassa Lublinin voivodikunnassa Kaakkois-Puolassa.

Kaupungin väkiluku oli vuoden 2018 arvion mukaan 2&nbsp;528 ja pinta-ala 7,73 neliökilometriä. ja aikavyöhyke UTC+1. Annopolin pormestarina toimii Mirosław Gazda.

## Lähteet

## Aiheesta muualla
Ling

**Ling** on nimi joka on/oli ainakin seuraavilla henkilöillä:

* David Ling (s. 1975), kanadalainen jääkiekkoilija
* Ding Ling (1904–1986), kiinalainen kirjailija
* Gao Ling (s. 1979), kiinalainen sulkapalloilija ja kaksinkertainen olympiavoittaja
* Jahja Ling (s. 1951), kiinalaistaustainen kapellimestari
* Kang Ling (s. 1997), kiinalainen moottoriurheilija
* Li Ling, useita henkilöitä
* Ling Guang (s. 1966), kiinalainen koripalloilija
* Per Henrik Ling (1776–1839), ruotsalainen voimistelun ja ensiavun kehittäjä
* Sergei Ling, *Shjarhei Linh* (s. 1937), Valko-Venäjän pääministeri 1996–2000
* Staffan Ling (s. 1944), ruotsalainen näyttelijä ja juontaja
* Yang Ling (s. 1972), kiinalainen riistamaaliampuja ja kaksinkertainen olympiavoittaja
* Zhang Ling (s. 1989), hongkongilainen tennispelaaja.

## Kuvitteellisia henkilöitä

* Ling Bouvier, Selma Bouvier’n adoptoima tyttö televisiosarjassa *[[Simpsonit]]*
Skoki

**Skoki** () on pieni kaupunki Wągrowiecin piirikunnassa Ison-Puolan voivodikunnassa Puolassa. Se sijaitsee noin 40 kilometrin päässä Ison-Puolan voivodikunnan pääkaupungista Poznańista. Skokin pinta-ala on 11,2 neliökilometriä ja sen väkiluku oli vuoden 2019 arvion mukaan 4&nbsp;425.

## Lähteet

## Aiheesta muualla
* Kaupungin kotisivut
Ousteri

**Ousteri** on järvi Puducherryn alueella, Tamil Nadun osavaltiossa Intiassa. Järven pinta-ala on noin 8 km².

## Lähteet
Hiihtosuunnistuksen Euroopan-mestaruuskilpailut 2020

**Hiihtosuunnistuksen Euroopan-mestaruuskilpailut 2020** järjestettiin Hanti-Mansijskissa, Venäjällä 10.–15. maaliskuuta. Venäjä voitti kahdeksan kultamitalia ja Ruotsi yhden. Mitaleja saivat myös Suomi, Viro ja Norja.

## Sprintti

### Miehet

### Naiset

## Keskimatka (yhteislähtö)

### Miehet

### Naiset

## Pitkä matka

### Miehet

### Naiset

## Viesti

### Miehet

### Naiset

## Sprinttiviesti

## Lähteet

* 
* 
* 
* 
* 
*
Mirga Gražinytė-Tyla

**Mirga Gražinytė-Tyla** (s. 2. huhtikuuta 1986 Vilna) on liettualainen kapellimestari.

Gražinytė-Tyla varttui musikaalisessa ympäristössä. Hän oli perheen kolmesta lapsesta vanhin. Isä oli kuoronjohtaja, äiti pianisti, isoäiti viulisti, isotäti säveltäjä ja isosetä urkuri. Gražinytė-Tyla opiskeli Kansallisessa M. K. Čiurlionis -taidekoulussa ja Grazin musiikin ja esittävien taiteiden yliopistosta (valmistuminen vuonna 2007). Hän täydensi opintojaan Leipzigin konservatoriossa ja Zürichin taidekorkeakoulussa. Vuonna 2012 hän sai Salzburger Festspielen nuorten kapellimestarien palkinnon. Gražinytė-Tyla työskenteli orkesterinjohtotehtävissä Heidelbergin teatterissa ja orkesterissa vuosina 2011–2012 sekä Bernin teatterissa 2013–2014. Vuonna 2015 hänestä tuli Salzburger Landestheaterin musiikillinen johtaja. Hän pääsi myös johtamaan Los Angelesin filharmonikkoja ennen nimitystään Birminghamin kaupungin sinfoniaorkesterin seuraavaksi musiikilliseksi johtajaksi helmikuussa 2016. Ensimmäisen kerran Gražinytė-Tyla johti kyseistä orkesteria konsertissa elokuussa 2016. Hän oli ensimmäinen orkesterin johtajan tehtäviin valittu nainen. Hänen edeltäjänään oli toiminut Andris Nelsons.

Gražinytė-Tyla johti sellisti Sheku Kanneh-Masonin esiintymistä konsertissa ja tämän debyyttialbumilla. Hänen muihin yhteistyökumppaneihinsa ovat kuuluneet Yuja Wang ja Gidon Kremer. Gražinytė-Tyla solmi ensimmäisenä naiskapellimestarina pitkäaikaisen eksklusiivisen sopimuksen Deutsche Grammophonin kanssa helmikuussa 2019. Ensimmäisenä levynään hän julkaisi johtamansa esitykset kahdesta Mieczysław Weinbergin sinfoniasta. Levy sai Grammy-ehdokkuuden vuonna 2019.

Maaliskuussa 2020 Gražinytė-Tyla todettiin SARS-CoV-2-positiiviseksi. Hän oli ollut kiertämässä Birminghamin kaupungin sinfoniaorkesterin kanssa Eurooppaa, kun konsertit jouduttiin peruuttamaan esiintymispaikkojen sulkiessa oviaan reaktiona koronaviruspandemiaan. Gražinytė-Tyla oli diagnoosin saadessaan odottamassa toista lastaan ja jäi omaehtoiseen eristykseen. Hänen ensimmäisenä lapsenaan oli syntynyt poika syksyllä 2018.

## Lähteet

## Aiheesta muualla
* Viralliset sivut
Haijoki

**Haijoki** () on joki Kiinassa. Sen valuma-alue kattaa Shanxin, Hebein, Pekingin, Tianjinin, Shandongin ja Henanin alueita. Joki laskee Bohainmereen.

Haijoen pituus on 1 050 tai 1 031 kilometriä ja valuma-alue 263 300 neliökilometriä.

## Lähteet

## Aiheesta muualla
Hiihdon maailmanmestaruuskilpailut 2021

**Vuoden 2021 [[Hiihdon maailmanmestaruuskilpailut|pohjoismaisten hiihtolajien maailmanmestaruuskilpailut]]** järjestettiin 23. helmikuuta – 7. maaliskuuta Oberstdorfissa Saksassa. Kyseessä oli kolmas kerta kun Oberstdorf isännöi hiihdon maailmanmestaruuskilpailuja; edelliset kerrat olivat vuosina 1987 ja 2005.

Oberstdorf valittiin isännäksi FIS:n kokouksessa kesäkuussa 2016. Se kukisti Norjan Trondheimin ja Slovenian Planican äänin 11–4–2.

Venäläiset urheilijat osallistuivat kilpailuihin Venäjän hiihtoliiton alaisuudessa ja neutraaleina urheilijoina. Näin kilpailujen aikana ei käytetty Venäjän lippua tai kansallislaulua. Kiellon syynä oli Venäjän dopingrikkomukset.

Menestynein maa oli Norja, jonka urheilijat voittivat 24 lajista 13 kultamitalia ja yhteensä 31 mitalia. Norjalainen Therese Johaug voitti neljä kultamitalia, mikä oli kilpailujen suurin määrä.

## Aikataulu
Lähde:

## Maastohiihto
### Miehet

### Naiset

## Yhdistetty
### Miehet

### Naiset

## Mäkihyppy
### Miehet

### Naiset

### Sekajoukkue

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
Lac Flammarion

**Lac Flammarion** on tulivuoren kraatterissa sijaitseva järvi, joka kuuluu kahteen Guadeloupen kuntaan: Gourbeyreen ja Capesterre-Belle-Eauhun. Järvi sijaitsee 1 103 metrin korkeudessa.

## Lähteet
Culex ingrami

**Culex ingrami** on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Edwards vuonna 1916. Lajia tavataan Afrikasta. Sillä ei ole alalajeja.

## Lähteet
Daxiajoki

**Daxiajoki** () on Keltaisenjoen sivujoki Gansun maakunnassa Kiinassa.

Daxiajoen pituus on 203 kilometriä ja valuma-alue 7 152 kilometriä.

## Lähteet
Krosnon piirikunta (Ala-Karpatian voivodikunta)

**Krosnon piirikunta** () on piirikunta Ala-Karpatian voivodikunnassa Puolan kaakkoisosassa. Piirikunnan hallintokeskus on Krosnon kaupunki.

Krosnon piirikunnan pinta-ala on 993 neliökilometriä ja vuoden 2019 arvion mukaan siellä asui 112&nbsp;283 asukasta.

Piirikuntaan kuuluu kymmenen kuntaa, jotka ovat Chorkówka, Dukla, Iwonicz-Zdrój, Jaśliska, Jedlicze, Korczyna, Krościenko Wyżne, Miejsce Piastowe, Rymanów ja Wojaszówka.

## Lähteet

## Aiheesta muualla
Lhasa (joki)

**Lhasa** (kiinan kieli: 拉薩河; pinyin: Lāsà hé) on Yarlung Tsangpon sivujoki Tiibetin autonomisella alueella Kiinassa.

Lhasan pituus on 551 kilometriä ja pinta-ala 32 471 neliökilometriä.

## Lähteet

## Aiheesta muualla
Annie Louisa Coghill

**Annie Louisa Coghill** (23. kesäkuuta 1836 Staffordshire, Englanti – 7. heinäkuuta 1907 Bath, Somerset) oli englantilainen opettaja, kirjailija ja virsirunoilija.

## Elämänvaiheet ja työ
Coghill oli insinöörin tytär. Hänen muutti perheineen Englannista Kanadaan noin 1853 kun Annie oli teini-iässä. Hänen isänsä työskenteli rautatieyhtiön palveluksessa. Hän aloitti runojen kirjoittamisen jo lapsena ja hänen runokokoelmansa *Leaves from the Backwoods* julkaistiin anonyyminä Montrealissa 1861. Jo sitä ennen hän oli julkaissut runojaan sanoma- ja aikakauslehdissä.

Perhe muutti takaisin Englantiin 1863, ja Coghill toimi kotiopettajana ja kirjojen julkaisijana sekä serkkunsa, kirjailija Margaret Oliphantin sihteerinä. Vuosina 1873–1881 hän julkaisi romaaneja ja lastennäytelmiä . Vuonna 1883 hän avioitui rikkaan kauppiaan, Harry Coghillin kanssa.

Coghillin tunnetuimpia teoksia ovat *Leaves from the Back­woods*, *A Ca­na­di­an Her­o­ine* (1873) ja *Oak and Ma­ple: Eng­lish and Ca­na­di­an Vers­es* (1890).

Kirjassa *Leaves from the Back­woods* julkaistu runo "The Night Cometh" on tehnyt hänet tunnetuksi myös virsirunoilijana. Hänen 18-vuotiaana vuonna 1854 kirjoittamansa runo tunnetaan hengellisenä lauluna ”Work! for the night is coming”. Se oli julkaistu myös eräässä sanomalehdessä, josta se, ilman tekijätietoa, julkaistiin Ira D. Sankeyn kirjassa *Sacred Songs and Solos*. Se tunnetaan Lowell Masonin 1864 tekemällä sävelmällä. 

## Virret
Laulusta on useita suomenkielisiä versioita eri laulukirjoissa.
* Ruotsin kirkon virsikirja 585: Kiiruhda! Päivä rientää (Ruots. Siri Dahlquist 1913, suom. Pekka Kivekäs 1998)
* Seurakunta laulaa 408: Kiiruhda työhön Herran
* Hengellinen laulukirja 195: Kiiruhda työhön Herran
* Siionin kannel 386: Töihin nyt, yö kun uhkaa (Suom. Lauri Thurén)
*Hengellisiä lauluja ja virsiäː 356 Toimi, jo yö on läsnä 

## Lähteet
Ivo Lah

**Ivo Lah** (1896–1979) oli slovenialainen matemaatikko. Hän työskenteli Zagrebin yliopistossa. 1930-luvulla Lah teki Slovenian ensimmäiset kuolleisuusasteikot.

## Lähteet
Shi Jinglin

**Shi Jinglin** (kiinan kieli: 史婧琳; pinyin: Shǐ Jìnglín; s. 3. tammikuuta 1993) on kiinalainen uimari.

Hän asuu Changzhoussa. 

Shi on 175 senttimetriä pitkä ja painaa 69 kiloa.

Hän aloitti uimisen 9-vuotiaana. Rion 2016 olympialaisissa hän sai pronssia naisten 200 metrin selkäuinnissa.

## Lähteet
Qingyijoki (Anhui)

**Qingyijoki** () on yksi Jangtsejoen suurimmista sivujoista.

Joen pituus on 275 kilometriä.

## Lähteet
Josip Globevnik

**Josip Globevnik** (s. 1945) on slovenialainen matemaatikko. Häntä opetti Ivan Vidav. Hän valmistui Ljubljanan yliopiston tohtoriksi vuonna 1972. Glonevnik on myös työskennellyt rakennustekniikan parissa.

## Lähteet
Sahra Halgan

**Sahra Halgan** (s. 1972) on somalimaalainen laulaja.

Halgan syntyi runoilijoiden ja muusikoiden sukuun. Hän suuntasi musiikkiuralle, vaikka hänen vanhempansa tätä vastustivat eikä naismuusikoilla ollut yleistä arvostusta Somalimaassa. Hän lauloi Siad Barren hallintoa vastaan taistelleille kapinallisille ja työskenteli rintamalla Punaisen ristin sairaanhoitajana. Vuonna 1992 Halgan saapui poliittisena pakolaisena Lyoniin, Ranskaan. Vuonna 2015 hän palasi Somalimaahan, jossa perusti musiikille ja runoudelle omistetun kulttuurikeskuksen Hargeisaan. Hän on säilyttänyt vahvat siteensä Eurooppaan ja jatkanut toimintaa triossaan, jonka muut jäsenet ovat Aymeric Krol ja Maël Saletes.

Halgan on julkaissut Buda Musique -levymerkillä albumit *Faransiskiyo Somaliland* ja *Waa Dardaaran*.

## Lähteet
Fu Yuanhui

**Fu Yuanhui** (; s. 7. tammikuuta 1996) on kiinalainen uimari.

Hän asuu Hangzhoussa.

Fu on 177 senttimetriä pitkä.

Hän aloitti uimisen 5-vuotiaana. Henkilökohtaisena valmentajana toimii Li Xuegang. Hänestä tuli 2016 Rion olympialaisissa ensimmäinen Kiinan naisuimari, joka on voittanut olympiamitalin selkäuinnissa, kun hän sai pronssia 100 metrin selkäuinnissa.

## Lähteet
Seimu

**Seimu** (jap. 成**務**天皇) oli Japanin keisari vuosina 131–190. Hän oli perinteisen japanilaisen tiedon mukaisesti kolmastoista Japanin keisari. Kun Seimu kuoli vuonna 190, valittiin hänen poikansa Chūai Japanin uudeksi keisariksi.

## Aiheesta muualla
Google Stadia

**Google Stadia** oli Googlen pilvipelipalvelu videopeleille. Stadian ajatuksena oli korvata fyysinen pelikonsoli tai tehokas tietokone, sillä se toimi suoratoistopalveluna. Palvelu toimi ilmaiseksi, mutta kuukausimaksua vastaan sai Pro-jäsenyyden, joka oikeutti 4k resoluutioon, 5.1 surround ääneen ja kuukausittaisiin ilmaispeleihin. Ostamiaan pelejä pystyi pelaamaan ilmaisjäsenyydellä 1080p resoluutiolla 60fps asti. Pelaamiseen tarvittiin oma peliohjain käytettäessä Chromecast Ultra-laitetta. Pelaaminen oli mahdollista myös Android-laitteilla 4G tai Wifi-verkossa
(on-screen näppäimillä tai puhelimeen liitetyllä ohjaimella) ja tietokoneella selaimella. Stadia julkaistiin 19. marraskuuta 2019.

Google kertoi syyskuussa 2022 sulkevansa Stadian 18. tammikuuta 2023. Google kertoi hyvittävänsä Google Storen kautta tehdyt Stadia-laitteiston, pelien ja lisäosien ostokset. Sulkemisen syyksi Google sanoo, ettei palvelu ole houkuttanut riittävästi asiakkaita. Pelijulkaisijoista Ubisoft, Bungie ja IO Interactive kertoivat sulkemisen myötä työskentelevänsä sen parissa, että Stadian käyttäjät saisivat siirrettyä ostamansa pelit toiselle alustalle.

Palvelu suljettiin aikomusten mukaisesti 18. tammikuuta 2023.

## Tekniikka
Stadian palvelu käytti Linuxia ja Vulkan-rajapintaa ja integroi LLVM:n sekä DirectX Shader Compilerin. Googlella oli yhteensopivuuskerros helpottamaan pelien siirtämistä alustalle. Lisäksi Google työskenteli "binäärien tulkkauksen" kanssa muokkaamattomien Windows-versioiden suorittamiseen alustalla.

## Lähteet

## Aiheesta muualla
*Viralliset verkkosivut
White Devil Armory

**White Devil Armory** on thrash metal -yhtye Overkillin studioalbumi, joka julkaistiin 18. heinäkuuta 2014. 

## Kappaleet
#
#
#
#
#
#
#
#
#
#
#

### Bonuskappaleet
#
#

## Kokoonpano
*Bobby "Blitz" Ellsworth – laulu
*Dave Linsk – kitara
*Derek Tailer – kitara
*D.D. Verni – basso, taustalaulu
*Ron Lipnicki – rummut
*Mark Tornillo – taustalaulu kappaleessa "Miss Misery" 

## Arvostelut
* Imperiumi: 8/10
* Kaaoszine: 8+/10

## Lähteet

## Aiheesta muualla
* 
*
Wings of War

**The Wings of War** on thrash metal -yhtye Overkillin studioalbumi, joka julkaistiin 22. helmikuuta 2019. 

## Kappaleet
#
#
#
#
#
#
#
#
#
#
# (bonuskappale)

## Kokoonpano
*Bobby "Blitz" Ellsworth – laulu
*Dave Linsk – kitara
*Derek Tailer – rytmikitara
*D.D. Verni – basso, taustalaulu
*Jason Bittner – rummut

## Arvostelut
* Inferno: 
* Kaaoszine: 7-/10
* Soundi: 

## Lähteet

## Aiheesta muualla
* 
*
Chér (vuoden 1971 albumi)

**Chér** (uusintapainos julkaistiin nimellä Gypsys, Tramps & Thieves) on Cherin studioalbumi, joka julkaistiin syyskuussa 1971. 

## Kappaleet

### A-puoli
#
#
#
#
#
#

### B-puoli
#
#
#
#
#
#
Jääpallon Ruotsin 1.divisioonan kausi 1951

**Jääpallon Ruotsin Division I:n kausi 1951** pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1951 Ruotsin jääpallomestaruudesta.

Lohkovoittajiksi selviytyivät Bollnäs GIF ja Örebro SK. Tukholmassa 18. helmikuuta pelatussa loppuottelussa Bollnäs GIF voitti maalein 3-2.

## Division I

### Pohjoinen

### Etelä

### Loppuottelu
21.2.1951 Tukholma

## Lopulliset sijoitukset

## Lähteet
* Tabeller och matcher 1930-2001 VSK

### Viitteet
Kreikan maahanmuutto- ja turvapaikkaministeriö

**Kreikan maahanmuutto- ja turvapaikkaministeriö** () on Kreikan ministeriö, jonka alaan kuuluvat maahanmuutto-, turvapaikanhaku- ja pakolaisasiat.

Maahanmuutto- ja turvapaikkaministeriö oli olemassa alun perin vuosina 2016–2019 ja se perustettiin uudelleen 15. tammikuuta 2020. Ministeriötä johtaa maahanmuutto- ja turvapaikkaministeri Nótis Mitarákis (vuonna 2020, Mitsotákisin hallitus).

## Ministerit

Ministeriön johdossa ovat toimineet:

## Lähteet

## Aiheesta muualla

* Υπουργείο Μετανάστευσης και Ασύλου. Kreikan maahanmuutto- ja turvapaikkaministeriön verkkosivut.
Henna Juka

**Henna Juka** (s. 1995) on suomalainen pesäpalloilija. Hän on vuodesta 2015 lähtien edustanut Superpesiksessä pelaavia Porin Pesäkarhuja. Kaksi tätä edeltävää kautta hän edusti Kempeleen Kiriä. Pesäkarhuissa pelatessaan hän on saavuttanut SM-hopean vuonna 2019 sekä Suomen mestaruuden vuosina 2021 ja 2023. Juka on pelannut kolmesti naisten ja kahdesti B-tyttöjen Itä-Länsi-ottelussa. Ennen kauden 2020 alkua Juka on pelannut 159 Superpesiksen runkosarjaottelua, joissa on lyönyt yhdeksän kunnaria ja 12 tavallista juoksua, tuonut 207 juoksua ja kerännyt 632 kärkilyöntiä. 62 pelaamassaan Superpesiksen pudotuspeliottelussa hän on lyönyt yhden kunnarin ja kolme tavallista juoksua, tuonut 68 juoksua ja kerännyt 241 kärkilyöntiä.

## Lähteet
* https://pesakarhut.fi/pelaajakortti/henna-juka/
* https://www.superpesis.fi/site/assets/files/26809/ita-lansi-2022-naiset.pdf 
* http://www.pesiksenmaailma.fi/index.php/pelaajakortit?pelaajaid=6957&view=pelaajakortti
* https://pesakarhut.fi/2019/09/14/pesakarhuille-sm-hopeaa/
Francis Doyle

**Francis Doyle** (1810−1888) oli englantilainen runoilija. Hän oli 1867−1877 runousopin professorina Oxfordissa. Runoilijana hän on klassikko ja käyttää yksinkertaista ja selvää muotoa. Hänen pääteoksensa ovat *Miscellaneous verses* (1840), *The two destinies* (1844), *Lectures of poetry* (1869) ja *Reminiscences and opinions* (1886).

## Lähteet

## Aiheesta muualla
Myh’ailo Drahomanov

**Myh’ailo Petrovytš Drahomanov** (, ; 6. syyskuuta 1841 Hadjatš – 20. heinäkuuta 1895 Sofia) oli ukrainalainen kirjailija ja tutkija. 

## Elämä ja ura
Drahomanov oli syntyisin Pultavan kuvernementista ja tuli 1870 historian professoriksi Kiovan yliopistoon, mutta jo 1876 hallitus erotti hänet tästä toimesta. Asuttuaan sen jälkeen Sveitsin Genevessä hän meni 1888 historian professoriksi Bulgariaan vastaperustettuun Sofian yliopistoon.

Drahomanov julkaisi arvokkaita ukrainalaisia kansanrunouden kokoelmia yhdessä Volodymyr Antonovitšin kanssa. Heidän tuotantoaan ovat muun muassa *Ukrainan kansan historialliset laulut* (1874–1875), ’Ukrainan kansan poliittiset laulut 1700–1800-luvulla’ (1883–1885), ’Ukrainan kansan uudemmat poliittiset laulut’ (1881) sekä ’Kokoelma ukrainalaisia kansansatuja’ (1876). Drahomanov teki paitsi tutkimuksia slaavilaisista saduista ja legendoista, myös kirjoitti muun muassa teokset *Le tyrannicide en Russie* (1881) ja *La Pologne historique et la démocratie moscovite* (1881). Drahomanovin ihanteena oli Venäjä liittovaltioksi muodostuneena, ja hän puolusti lämpimästi Ukrainan kansan oikeuksia, varsinkin sen äidinkielen käyttämistä kouluopetuksessa, mutta piti kuitenkin venäläistä kirjallisuutta merkittävänä. Drahomanov kehitteli myös omia anarkistisia teorioitaan.

## Lähteet

## Aiheesta muualla
Jääpallon Ruotsin 1.divisioonan kausi 1950

**Jääpallon Ruotsin Division I:n kausi 1950** pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1950 Ruotsin jääpallomestaruudesta.

Lohkovoittajiksi selviytyivät Sandvikens AIK ja Västerås SK. Tukholmassa 19. helmikuuta pelatussa loppuottelussa Västerås SK voitti maalein 2-1.

## Division I

### Pohjoinen

### Etelä

### Loppuottelu
19.2.1950 Tukholma

## Lopulliset sijoitukset

## Lähteet
* Tabeller och matcher 1930-2001 VSK

### Viitteet
John Macleod Campbell Crum

**John Macleod Campbell Crum** (12. lokakuuta 1872 Mere Old Hall, Che­shire, Englanti – 19. joulukuuta 1958 Farnham, Sur­rey, Englanti) oli englantilainen anglikaaninen pappi ja virsirunoilija. 

Crum opiskeli Oxfordin New Collegessa ja suoritti tutkintonsa 1901. Hänet vihittiin diakoniksi 1897 ja papiksi 1900. Hän hoiti useita papinvirkoja, mm. Darlingtonissa, Wisdorissa, Ledburnissa. Hän toimi Oxfordin piispan Francis Pagtin kappalaisena 1901–1910 ja Canteburyn kaniikkina 1928–1943.

Crum oli myös virsirunoilija, hänet on tunnettu etenkin lapsille tarkoitettujen virsien kirjoittajana. Tunnetuin hänen kirjoittamista virsistään on teksti ”Now the green blade risteth”, joka ilmestyi 1928 ”*The Oxford Book of Carols”* -kokoelmassa.

Tämä virsi tunnetaan myös suomennoksen *"*Vehnänjyvä nukkuu alla paksun jään", Anna-Maija Raittilan 1995 tekemänä suomennoksena. Se on julkaistu mm. Suomen ev. lut. kirkon virsikirjassa, virsi 941, Ruotsin kirkon virsikirjassa, virsi 204, Cantemus, Helsingin katolisen hiippakunnan laulukirjassa, laulu 288 sekä Siionin kannel -kirjassa, laulu 450. Sen sävelmänä on ranskalainen kansansävelmä 1400-luvulta* ”Noel nouvelet”.*

## Lähteet
Henry Drummond

**Henry Drummond** (1851−1897) oli englantilainen luonnontutkija ja uskonnollinen kirjailija. Drummond oli luonnontieteen professori Glasgow'n Free church collegessa. Hän tahtoi teoksissaan osoittaa luonnontieteen ja kristinuskon yhtäpitävyyttä. Huomattavin Drummondin teoksista on *Natural law in the spiritual world* (suomenn. *Luonnonlait hengen maailmassa*), jossa hän pyrkii osoittamaan, että samat lait vallitsevat luonnon ja hengen maailmassa. Drummondin oppi on kristillisesti sävyttynyttä kehitysoppia. Suomeksi on julkaistu lisäksi useita pieniä kirjasia. Drummondin kirjoissa vallitsee lämmin, kristillinen henki.

## Suomennetut teokset
* *Luonnon lait hengen maailmassa*, englannin kielestä suom. Antti Mäkinen, Tampere: Hagelberg 1890 
* *Rakkaus, suurin maailmassa*, ruotsin kielestä suom. Albin Järvinen, Helsinki: Edlund 1890
* *Rakkaus, suurin kaikista*, suom. Aatto S., Porvoo: WSOY 1890
* *Suuri muutos: Henry Drummondin pitämä esitelmä*, suomennos, Jywäskylässä: [kustantaja tuntematon] 1891 Sarja: Kyläkirjasto: lukemisia Suomen kansalaisille erinäisissä aineissa, toimittanut K. J. Gummerus, vsk. 19, 1891, no 3.
* *Muutettu elämä: esitelmä*, suom. Antti Mäkinen, Porvoo: WSOY 1891
* *Rauha olkoon teille!: esitelmä*, suom. Aatto S., Porvoo: WSOY 1891
* *Kristillisyyden ohjelma: esitelmä*, suomensi Aatto S., Porvoo: WSOY 1892
* *Keski-Afrikka*, ruotsista suom. K. A. Pohjakallio (Petrelius). Helsinki: G. W. Edlund 1893. (digitoitu julkaisu)
* *Suurin maailmassa: esitelmä*, suom. T. Waljakka, Hamina: E. Wirkki 1900
* *Apina, jota ei voitu tappaa: kaksi kertomusta*, suomentanut Väinö Koivisto, Helsinki: Kustannusoy Kansa 1911
* *Apina, joka ei ottanut kuollakseen: kertomuksia*, (yhteissidos) Porvoo: WSOY, 1919 (digitoitu julkaisu)
** Suurin asia maailmassa*, suom. Tapio Nousiainen, Ashram-tuki 1968
* *Suurin niistä on rakkaus*, suom. Hanna Virtanen, Helsinki: Book Garden 2019  (verkkoaineisto)

## Katso myös
* Katolis-apostolinen kirkko

## Lähteet

## Aiheesta muualla
Jääpallon Ruotsin 1.divisioonan kausi 1952

**Jääpallon Ruotsin Division I:n kausi 1952** pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1952 Ruotsin jääpallomestaruudesta.

Lohkovoittajiksi selviytyivät Edsbyns IF ja IF Göta, Karlstad. Tukholmassa 17. helmikuuta pelatussa loppuottelussa Edsbyns IF voitti maalein 1-0.

## Division I

### Pohjoinen

### Etelä

### Loppuottelu
17.2.1952 Tukholma

## Lopulliset sijoitukset

## Lähteet
* Tabeller och matcher 1930-2001 VSK

### Viitteet
Bodom After Midnight

**Bodom After Midnight** oli suomalainen metallimusiikkia soittava yhtye, jonka kitaristi-laulaja Alexi Laiho ja kitaristi Daniel Freyberg perustivat Children of Bodomin lopetettua toimintansa vuonna 2019. Marraskuussa 2019 muiksi soittajiksi löydettiin rumpali Waltteri Väyrynen Paradise Lost -yhtyeestä ja aiemmin Santa Cruzissa soittanut basisti Mitja Toivonen. Yhtye tuli julkisuuteen ensimmäisen kerran maaliskuussa 2020.

Bodom After Midnightin ensimmäisen konsertin oli määrä olla huhtikuussa 2020 Helsingin Tavastialla, ja kesällä 2020 yhtyeellä olisi ollut kolme festivaaliesiintymistä, mutta tapahtumat peruuntuivat koronaviruspandemian vuoksi. Yhtye pääsi lopulta tekemään ensiesiintymisensä Seinäjoen Rytmikorjaamolla 23. lokakuuta 2020, ja seuraavana kahtena iltana yhtye soitti Tavastialla. Yhtye esitti konserteissaan Children of Bodomin tuotantoa.

Bodom After Midnight alkoi valmistella uutta musiikkia vuoden 2020 aikana, ja joulukuussa 2020 julkistettiin levytyssopimus Napalm Recordsin kanssa. Suunnitteilla oli albumijulkaisu loppuvuonna 2021. Yhtye ehti äänittää kolme kappaletta sisältävän EP-levyn ja kuvata musiikkivideon ennen Laihon äkillistä kuolemaa, josta tiedotettiin tammikuussa 2021. Yhtyeen ainoaksi julkaisuksi jäänyt *[[Paint the Sky with Blood]]* -EP julkaistiin 23. huhtikuuta 2021. Daniel Freyberg kertoi huhtikuussa 2021, ettei yhtye jatka ilman Laihoa.

## Kokoonpano
* Alexi Laiho – laulu, kitara
* Daniel Freyberg – kitara
* Waltteri Väyrynen – rummut
* Mitja Toivonen – bassokitara
* Vili Itäpelto – koskettimet (livekokoonpanossa)

## Diskografia
### EP:t
**[[Paint the Sky with Blood]]* (2021)

## Lähteet
Sex Education

**Sex Education** on Laurie Nunnin luoma brittiläinen komediasarja, jota tuotettiin neljä tuotantokautta vuosina 2019–2023. Ensimmäinen tuotantokausi julkaistiin tilausvideopalvelu Netflixissä 11. tammikuuta 2019. Sarja keskittyy Otis Milburnin (Asa Butterfield) ja hänen kavereidensa elämään koulumaailmassa. Sarjan muissa pääosissa ovat Gillian Anderson, Ncuti Gatwa, Emma Mackey, Connor Swindells ja Kedar Williams-Stirling.

Sarjan toinen tuotantokausi julkaistiin 17. tammikuuta 2020 ja kolmas tuotantokausi 17. syyskuuta 2021. Neljäs ja samalla viimeinen kausi julkaistiin 21. syyskuuta 2023.

## Juoni
Otis Milburn, joka on sosiaalisesti kömpelö teini, suhtautuu kaksijakoisesti seksiin mahdollisesti sen takia, että hänen äitinsä on seksiterapeutti. Autettuaan koulukiusaajaa tämän seksuaalisissa vaikeuksissa Otis perustaa seksiklinikan itsevarman mutta levottoman luokkakaverinsa Maeven kanssa. Klinikallaan Otis neuvoo muita nuoria seksuaalisissa ongelmissa.

## Näyttelijät

## Vastaanotto
### Palkinnot ja ehdokkuudet

## Lähteet

## Aiheesta muualla
* ''Sex Education'' Netflix.com sivustolla
*
William Chatterton Dix

**William Chatterton Dix** (14. kesäkuuta 1837 Bristol, Englanti – 9. syyskuuta 1896 Cheddar) oli englantilainen virsirunoilija ja säveltäjä.

## Elämänvaiheet ja työ
Dix oli bristolilaisen kirurgin poika. Hänen isänsä oli kirjoittanut runoilija Thomas Cattertonin elämäkerran ja antoi pojalleen toisen etunimen tämän mukaan. William opiskeli Bristolin Grammar Schoolissa kaupallisia aineita ja hänestä tuli glasgow'laisen merenkulkuvakuutusyhtiön johtaja.

Hänet tunnetaan kuitenkin ennen muuta virsirunoilijana ja hänen virsiään on käännetty eri kielille. Hän julkaisi useita laulukirjoja kuten *Hymns of Love and Joy* (1861), *Altar Songs*, *Verses on the Holy Eucharist* (1867) ja *Vision of All Saints.* Hän on kirjoittanut noin 40 virttä. Useita hänen kirjoittamiaan lauluja oli 1861 ilmestyneessä *Hymns Ancient & Modern* -kirjan ensimmäisessä laitoksessa. Hänen omien laulujen ohella kirjoissa oli myös hänen tekemiään käännöksiä. Monet hänen kirjoittamansa laulut ovat nykyään tunnettuja ns. caroleina, joulu- ja pääsiäisajan lauluja.

Tunnetuimpia Dixin kirjoittamia lauluja on ”Alleluya, sing to Jesus” vuodelta 1866. Se julkaistiin Dixin kirjassa *Altar song* 1867 otsikolla ”Redemption by the Precious Blood”. Virsi on englanninkielisissä kirjoissa ehtoollisvirsi. Dix lukeutui anglikaanisen kirkon korkeakirkolliseen haaraan ja kirjoitti virren, koska hänen mielestään Englannin kirkko tarvitsi uusia ehtoollivirsiä. Suomeksi se käännetty alkusanoin ”Halleluja, Kiitos Herran”. 

## Dixin virsiä suomenkielisissä virsi- ja laulukirjoissa
"Halleluja, kiitos Herran" (Suom. Matti Kolehmainen ja Anna-Maija Raittila 1983)

* Suomen ev. lut. kirkon virsikirja, virsi 339
* Ruotsin kirkon virsikirja, virsi 15 
* Hengellinen laulukirja, laulu 433 
* Seurakunta laulaa -kirja, laulu 168.

"Oi, miksi onnea silmissänsä"

* Uusia virsiä 2009 virsi 19 (What Child Is This laid to rest, suom. Pekka Kivekäs)

## Lähteet